Trok pen dogtertjie teen muur vasŉ Sewejarige meisie van Brits is beseer nadat sy Vrydag tussen die agterkant van ŉ swaarvoertuig en ŉ muur vasgepen was. André Visser, ŉ woordvoerder van ER24, sê die meisie en ŉ groep kinders het agter die swaarvoertuig gespeel terwyl skape by ŉ saal afgelaai is. Die vragmotor het agteruit beweeg en die meisie teen die muur vasgepen. “Toe paramedici op die toneel kom, was die meisie reeds bevry. ŉ Volwassene het na haar omgesien. Sy is op die toneel vir ŉ gebreekte been asook rug- en nekbeserings behandel. Sy is vir met ŉ helikopter na die Garden City-hospitaal geneem vir verdere behandeling,” het hy gesê.